אוטיס דייוויס

250px
אוטיס דייוויס (באנגלית: Otis Crandall Davis; 12 ביולי 1932) הוא אתלט עבר אמריקאי, אלוף אולימפי (רומא 1960) ושיאן עולם (1960–1963) בריצת 400 מטר ובריצת שליחים 4x400 מטר.

== ביוגרפיה ==
דייוויס נולד ב-1932 בעיר טסקלוסה שאלבמה (ארצות הברית). בנעוריו סבל מההפרדה הגזעית שהייתה נהוגה במדינה ונאלץ ללכת לבית ספר לשחורים בקצה העיר על אף שהיה בית ספר בקרבת ביתו. ב-1950, לאחר סיום התיכון, התגייס לחיל האוויר של ארצות הברית לתקופה של 4 שנים במהלכן שירת במלחמת קוריאה. בתקופה השירות שיחק בנבחרת הכדורסל של חיל האוויר האמריקאי.

לאחר סיום השירות הצבאי שיחק שנה כדור סל בקולג' בלוס אנג'לס דבר שסייע לו לזכות במלגת כדורסלן ולהיכנס ללימודים באוניברסיטת אורגון. על אף שיועד לכדורסל נמשך דייוויס לאתלטיקה ומאמן האתלטיקה של האוניברסיטה, ביל בוורמן , בחן את יכולותיו. תחילה אימן אותו בבור הקפיצה (קפיצה לגובה וקפיצה לרוחק) אולם דייוויס נמשך לריצות בינוניות והחל להתאמן בתחום זה.

בגלל השירות הצבאי והלימודים החלה הקריירה הספורטיבית של דייוויס בגיל מבוגר והיא נמשכה תקופה קצרה מ-1958 (כשהיה בן 26) ועד 1961.

לאחר אולימפיאדת רומא חזר לאוניברסיטה כדי להשלים, בשלהי אותה שנה, תואר ראשון בבריאות וחינוך גופני. עם השלמת התואר ופרישתו מאתלטיקה החל דייוויס לעבוד כמורה בבית ספר תיכון בעיר ספרינגפילד שבאורגון. לאחר מספר שנים החל דייוויס לעבוד כמדריך אתלטיקה בבסיסים של צבא ארצות הברית. ב-1989 עבר מאורגון לניו ג'רזי שבחוף המזרחי וב-2002 החל לעבוד כקצין ביקור סדיר, מורה ומאמן אתלטיקה בתיכון אמרסון בעיר יוניון סיטי.

== קריירה ספורטיבית ==
=== 1959 ===
באליפות ארצות הברית באתלטיקה זכה במדליית ארד בריצת 440 יארד.

=== 1960 ===
באליפות ארצות הברית זכה במדליית זהב בריצת 400 מטר בתוצאה של 45.8 שניות.

==== אלוף אולימפי ושיאן עולם ====
באולימפיאדת רומא (1960) זכה דייוויס בשתי מדליות זהב, בריצת 400 מטר בשיא עולם חדש של 44.9 שניות (תוצאה אלקטרונית - 45.07 שניות), לפני שיאן העולם היוצא קרל קאופמן מגרמניה (44.9 שניות, תוצאה אלקטרונית - 45.08 שניות) ומלקולם ספנס מדרום אפריקה (45.5 שניות) ובכך היה לאתלט הראשון שירד מ-45 שניות ובריצת שליחים 4x400 מטר ביחד עם ג'ק ירמן , ארל יאנג וגלן דייוויס בשיא עולם חדש של 3:02.37 דקות, לפני נבחרת גרמניה (3:02.84 דקות) והפדרציה של איי הודו המערבית (3:04.13 דקות). 

שיאו בריצת 400 מטר נשבר במאי 1967 על ידי טומי סמית' (44.5 שניות) והשיא בריצת השליחים נשבר כעבור 4 שנים באוקטובר 1964 באולימפיאדת טוקיו על ידי נבחרת ארצות הברית (3:00.7 דקות).

=== 1961 ===
באליפות ארצות הברית באתלטיקה זכה במדליית זהב בריצת 440 יארד בתוצאה של 46.1 שניות.

== אותות כבוד ==
* ב-2004 התקבל להיכל התהילה של האתלטיקה בארצות הברית 

== קישורים חיצוניים ==

* 

* [https://web.archive.org/web/20200417170715/https://www.sports-reference.com/olympics/athletes/da/otis-davis-1.html אוטיס דייוויס], באתר sports-reference.com
* [https://www.usatf.org/athlete-bios/otis-davis אוטיס דייוויס], באתר usatf.org
* [https://web.archive.org/web/20120504210729/http://hudsonreporter.com/view/full_stories_home/2408547/article-Truant-officer-was-Olympic-hero-Emerson-High-has-gold-medallist-in-midst אוטיס דייוויס], באתר hudsonreporter.com
* [https://www.nj.com/jjournal-news/2012/12/union_city_olympian_otis_davis.html אוטיס דייוויס], באתר של מדינת ניו ג'רזי
* [https://worldathletics.org/competitions/world-athletics-championships/oregon22/news/feature/celebrating-former-world-record-holder-and-two-time-olympic-gold-medalist-otis-davis אוטיס דייוויס], באתר worldathletics.org
* [https://hayward.uoregon.edu/otis-davis אוטיס דייוויס], באתר אוניברסיטת אורגון
* 
* 
* 

== הערות שוליים ==

קטגוריה:אצנים אמריקאים
קטגוריה:אתלטים אפרו-אמריקאים
קטגוריה:אלופים אולימפיים: ריצת 400 מטרים (גברים)
קטגוריה:אלופים אולימפיים: ריצת 4X400 מטרים (גברים)
קטגוריה:אתלטים באולימפיאדת רומא (1960)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:בוגרי אוניברסיטת אורגון
קטגוריה:אמריקאים שנולדו ב-1932